CELEX: 62019TA0285
Language: hu
Date: 2021-04-14 00:00:00
Title: T-285/19. sz. ügy: A Törvényszék 2021. április 14-i ítélete – SGI Studio Galli Ingegneria kontra Bizottság („Választottbírósági kikötés – A kutatási, technológiafejlesztési és demonstrációs tevékenységekre vonatkozó hetedik keretprogram (2007 – 2013) – Marsol projekt – Támogatható kiadások – Az OLAF bizonyos felmerült kiadások nem vissza nem téríthető jellegét megállapító vizsgálati jelentése – A kifizetett összegek visszatérítése – Bizonyítási teher – A jóhiszeműség elve – A meghallgatáshoz való jog – A megfelelő ügyintézés elve – A védelemhez való jog – Arányosság”)

2021.6.21.   
            
            
               HU
            
            
               Az Európai Unió Hivatalos Lapja
            
            
               C 242/23
            
         
      A Törvényszék 2021. április 14-i ítélete – SGI Studio Galli Ingegneria kontra Bizottság
      (T-285/19. sz. ügy) (1)
      
      („Választottbírósági kikötés - A kutatási, technológiafejlesztési és demonstrációs tevékenységekre vonatkozó hetedik keretprogram (2007 – 2013) - Marsol projekt - Támogatható kiadások - Az OLAF bizonyos felmerült kiadások nem vissza nem téríthető jellegét megállapító vizsgálati jelentése - A kifizetett összegek visszatérítése - Bizonyítási teher - A jóhiszeműség elve - A meghallgatáshoz való jog - A megfelelő ügyintézés elve - A védelemhez való jog - Arányosság”)
      (2021/C 242/30)
      Az eljárás nyelve: olasz
      
         Felek
      
      
         Felperes: SGI Studio Galli Ingegneria Srl (Róma, Olaszország) (képviselők: F. Marini, V. Catenacci és R. Viglietta ügyvédek)
      
         Alperes: Európai Bizottság (képviselők: J. Estrada de Solà és A. Spina meghatalmazottak)
      
         Az ügy tárgya
      
      Az EUMSZ 272. cikken alapuló, elsődlegesen és lényegében annak megállapítására irányuló kereset, hogy a felperes nem köteles azon 487 914,32 euró összeg visszafizetésére, amely annak a teljes összegnek a részét alkotja, amelyet a Marsol projektre vonatkozó, 619120. sz. támogatás keretében ítéltek oda számára, másodlagosan annak megállapítására irányuló kereset, hogy a visszafizetendő összeg nem lehet nagyobb 100 044,99 eurónál, harmadlagosan pedig annak megállapítására irányuló kereset, hogy a Törvényszék jogalap nélküli gazdagodás jogcímén kötelezze a Bizottságot arra, hogy fizesse meg a felperesnek az említett projekt végrehajtása során felmerült kiadásait
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A Törvényszék az SGI Studio Galli Ingegneria Srl-t kötelezi a költségek viselésére.
               
            
         (1)  HL C 213., 2019.6.24.